דיק גרייסון

| --- | --- |

דיק גרייסון כנייטווינג, כפי שהופיע על עטיפת החוברת Nightwing Vol.4 #1 מספטמבר 2016, אמנות מאת אייבן רייז.
 סוג:  גיבור-על
 הוצאה לאור:  DC קומיקס
 הופעה ראשונה:  כרובין: Detective Comics #38 (אפריל 1940) כנייטווינג: Tales of the Teen Titans #44 (יולי 1984) לאחר המשבר בעולמות האינסופיים Batman #408 (יוני 1987) כבאטמן: Robin #0 (אוקטובר 1994) כטארגט: Nightwing: The Target #1 (ספטמבר 2001) לאחר פלאשפוינט: Nightwing Vol.3 #1 (נובמבר 2011) כסוכן 37: Grayson #1 (יולי 2014)
 יוצרים:  ביל פינגר בוב קיין ג'רי רובינסון
 גילום הדמות:  כריס אודונל ("באטמן לנצח", "באטמן ורובין") ג'סי מקרטני, "ליגת הצדק - הדור הבא" ברנטון ת'ווייטס, "טיטאנים"
 מידע
 שם אמיתי:  ריצ'רד ג'ון "דיק" גרייסון
 כינויים:  רובין (Robin), נייטווינג (Nightwing), ילד הפלא (Boy Wonder)
 סטטוס:  פעיל
 מקצוע:  מוזג, מרגל, לוחם צדק, trapeze artist, police detective, אמן קרקס, גיבור-על, אמן לחימה
 כוחות:  ללא כוחות-על אתלט ולוליין מיומן, מומחה באמנויות לחימה ובקרב פנים אל פנים, מתמחה באסטרטגיות קרב, משתמש בכלי נשק וציוד משוכלל
 צורה:  רובין, נייטווינג 
 חבר בקבוצה:  טיטאנים, משפחת העטלף, ליגת הצדק
 חבר לשעבר בקבוצה:  משטרת בלודהייבן, פרלמנט הינשופים, באטמן בע"מ, הטיטאנים הצעירים אאוטסיידרס (לאחר המשבר)
 אזרחות:  ארצות הברית 
 מקום מגורים:  גות'אם סיטי 
 דמויות קשורות
 משפחה:  ברוס ויין (אב מאמץ)
 אויבים:  דת'סטרוק, Torque, Lady Vic, Double Dare, Brutale, Tony Zucco, Madame Rouge, Nite-Wing, Amygdala 
 
ריצ'רד ג'ון "דיק" גרייסון (באנגלית: Richard John Grayson) הוא דמות ³, המופיעה בחוברות הקומיקס באטמן והטיטאנים הצעירים ביקום DC קומיקס. הדמות הופיעה לראשונה בחוברת Detective Comics #38 מאפריל 1940 בתור רובין המקורי והפופולרי ביותר, והיא נוצרה על ידי הכותב ביל פינגר והמאייר בוב קיין. אחרי שותפות ארוכת שנים לצד באטמן, גרייסון מבקש בשנות בגרותו להתנתק מזהותו כרובין והוא נוטל את הזהות נייטווינג (ביצירתם של מארב וולפמן וג'ורג' פרז).
דיק גרייסון הוא הצעיר ביותר במשפחת אקרובטים הידועים בתור "הגרייסונים המעופפים". הוא היה עד לרציחתם של הוריו בידי המאפיונר טוני זוקו לצורך סחיטת כספים מהקרקס שהעסיק אותם. אחרי מותם הטרגי, ברוס ויין לוקח חסות על גרייסון הצעיר ומאמן אותו להיות שותפו בלחימה בפשע כרובין. בשכתובים מאוחרים יותר, ויין גם מאמץ את גרייסון כבנו החוקי, וכותבים רבים תיארו אותו כבנו הראשון של באטמן. בנוסף לשותפו של באטמן בלחימה בפשע, גרייסון מבסס את עצמו גם כמנהיגה של קבוצת גיבורי-העל המתבגרים הטיטאנים הצעירים. כבחור צעיר בשנות ה-20 לחייו, הוא פורש מזהותו כרובין ונוטל זהות חדשה בתור נייטווינג כדי לבסס מחדש את עצמאותו. כנייטווינג, הוא ממשיך להנהיג את הטיטאנים הצעירים ומאוחר יותר (בעקבות מותה של דונה טרוי) גם את קבוצת אאוטסיידרס. בחוברת הראשונה של סדרת הסולו שלו כנייטווינג, הוא הופך למגן העיר בלודהייבן - העיר השכנה ומוכת הכלכלה של גות'אם סיטי. עד מהרה, העיר הפכה למזוהה ביותר עם הדמות, אם כי הוא הגן גם על ערים כמו ניו יורק, שיקגו וגות'אם סיטי לאורך השנים.
דמותו של דיק גרייסון מופיעה במגוון עיבודים אחרים בנוסף לקומיקס. ברט וורד גילם את הדמות בסדרת הטלוויזיה משנות ה-60. כריס אודונל גילם אותו בסרטי הלייב אקשן "באטמן לנצח" ובאטמן ורובין". ברנטון ת'ווייטס מגלם אותו בסדרת הטלוויזיה "טיטאנים". לורן לסטר דיבב את הדמות ב"באטמן: איש העטלף" ו"ההרפתקאות החדשות של באטמן". סקוט מנוויל דיבב את הדמות בסדרת האנימציה "הטיטאנים" ובסדרת ההמשך כוח הטיטאנים. ג'סי מקרטני דיבב את הדמות בסדרת האנימציה "ליגת הצדק - הדור הבא". ושון מאהר מדבב את הדמות בסרטי האנימציה של DC. דמותו של דיק גרייסון מדורגת במקום ה-11 ברשימת מאה גיבורי-העל הגדולים, לפי אתר IGN.